b"\n_START_ARTICLE_\nJan Brueghel den \xc3\xa6ldre\n_START_SECTION_\nOpv\xc3\xa6kst og karriere\n_START_PARAGRAPH_\nFaderen Pieter Bruegel den \xc3\xa6ldre d\xc3\xb8de i 1569 \xc3\xa5ret efter Jan Brueghel den \xc3\xa6ldres f\xc3\xb8dsel, og Jan Brueghel voksede op sammen med sin bror Pieter Bruegel den yngre og s\xc3\xb8steren Marie hos bestemoderen Mayken Verhulst, som var enke efter Pieter Coecke van Aelst. Hun var ogs\xc3\xa5 kunstner og var if\xc3\xb8lge Karel van Mander, muligvis den f\xc3\xb8rste l\xc3\xa6rer for de to b\xc3\xb8rneb\xc3\xb8rn. Familien flyttede til Antwerpen nogen tid efter 1578._NEWLINE_Jan Brueghel malede flere landskabsbilleder i lille format men med stor detailrigdom, ofte menneskefigurer og dyr. Motiverne var ofte bibelske og mytologiske samt scener fra hverdagslivet. Han malede endvidere stilleben-malerier, typisk blomster i vaser._NEWLINE_Udover sin egen produktion samarbejdede Bruegel med andre malere, blandt andet sin n\xc3\xa6re ven Peter Paul Rubens. Han bistod bl.a. ved at male landskabet og blomsterne i Rubens' maleri De tre gratier. _NEWLINE_Jan Bruegel den \xc3\xa6ldre d\xc3\xb8de i 1625 i Antwerpen af kolera."